VENDIM
Nr. 231, datë 18.8.2026

MBI ZGJATJEN E AFATIT TË VENDIMMARRJES SË BORDIT TË ERE-s, LIDHUR ME KËRKESËN E SHOQËRISË “BUSHTRICA 2017” SHPK PËR LICENCIM NË VEPRIMTARINË E PRODHIMIT TË ENERGJISË ELEKTRIKE

[bookmark: _Hlk86734997]Në mbështetje të nenit 16, të ligjit nr. 59/2026, “Për sektorin e energjisë elektrike”; të nenit 14, pika 3, të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, të ndryshuar; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 18.8.2026, mbasi shqyrtoi relacionin me nr. 671/6 prot., datë 14.8.2026, të përgatitur nga Drejtoria e Licencimit, Autorizimeve dhe Garancisë së Origjinës “Mbi kërkesën e shoqërisë ‘Bushtrica 2017’ sh.p.k. për licencim në veprimtarinë e prodhimit të energjisë elektrike nga HEC ‘Bushtrica 2’, me kapacitet të instaluar 4,800 kw, me vendndodhje në pellgun ujëmbledhës të lumit Bushtricë, në qarkun e Elbasanit”,
konstatoi se: 
- Bordi i ERE-s, me vendimin nr. 283, datë 6.11.2025, vendosi fillimin e procedurës për licencimin e shoqërisë “Bushtrica 2017” sh.p.k., në veprimtarinë e prodhimit të energjisë elektrike nga HEC “Bushtrica 2”, me kapacitet të instaluar 4,800 kw, me vendndodhje në pellgun ujëmbledhës të lumit Bushtricë, qarku Elbasan. 
- ERE botoi njoftimin për fillimin e procedurës në median e shkruar, në datat 8.11.2025 dhe 10.11.2025, si dhe në faqen zyrtare të internetit dhe në rrjetet sociale. Në përfundim të afatit për paraqitjen e komenteve apo objeksioneve nga të tretët, më datë 9.12.2025, nuk rezultoi të ishin paraqitur të tilla.
- ERE njoftoi Ministrinë e Infrastrukturës dhe Energjisë (MIE) për fillimin e procedurës, nëpërmjet shkresës nr. 2726/4 prot., datë 20.11.2025. Nga MIE nuk është paraqitur qëndrim, lidhur me këtë procedurë. 
- Në vijim të korrespondencës për plotësimin e dokumentacionit, me shkresën e protokolluar në ERE me nr. 2726/7 prot., datë 12.12.2025, shoqëria kërkoi pezullimin e përkohshëm të shqyrtimit të aplikimit deri në plotësimin e dokumentacionit, ndaj Bordi, me vendimin nr. 341, datë 23.12.2025, vendosi pezullimin e procedurës deri në depozitimin e dokumentacionit të munguar.
- Me shkresën nr. 671/2 prot., datë 29.6.2026, shoqëria depozitoi dokumentacion plotësues dhe kërkoi rinisjen e procedurës. 
Bordi i ERE-s, me vendimin nr. 199, datë 21.7.2026, vendosi heqjen e pezullimit të vendosur me vendimin nr. 341/2025 dhe zgjatjen me 30 (tridhjetë) ditë të afatit të vendimmarrjes përfundimtare, me qëllim vijimin e komunikimit me shoqërinë, vendim i cili iu komunikua shoqërisë me shkresën nr. 671/4 prot., datë 29.7.2026. 
- Shoqëria ka vijuar plotësimin e dokumentacionit, me shkresën nr. 671/5 prot., datë 11.8.2026, por nga shqyrtimi i dokumentacionit të këtij aplikimi rezulton se nevojiten përditësime dhe sqarime lidhur me ecurinë e projektit, konkretisht: në lidhje me datën për të cilën ka kërkuar shtyrjen e afateve kontraktuale të zhvillimit të projektit; informacion të përditësuar në lidhje me afatin e pritshëm për përfundimin e testimeve/komisionimit dhe vënien në punë të impiantit; dokumentacion në lidhje me fillimin e punimeve; dhe raportimet e depozituara në MIE, në zbatim të përcaktimeve kontraktore.
- Në referencë të përcaktimeve të nenit 14, pika 3, të rregullores, me qëllim për të zhvilluar korrespondencën vijuese me shoqërinë dhe depozitimin e informacionit/dokumentacionit përkatës prej saj, vlerësohet se duhet të zgjatet deri në 30 (tridhjetë) ditë afati i vendimmarrjes së Bordit të ERE-s, në lidhje me kërkesën për licencim në veprimtarinë e prodhimit të energjisë elektrike nga HEC “Bushtrica 2”, me kapacitet të instaluar 4,800 kw, me vendndodhje në pellgun ujëmbledhës të lumit Bushtricë, në qarkun e Elbasanit. Shoqëria “Bushtrica 2017” sh.p.k. duhet të depozitojë dokumentacionin e kërkuar, brenda 20 (njëzet) ditëve.
Për gjithë sa më sipër, Bordi i ERE-s

VENDOSI:

1. Të zgjasë deri në 30 (tridhjetë) ditë afatin e vendimmarrjes së Bordit të ERE-s mbi kërkesën e shoqërisë “Bushtrica 2017” sh.p.k. për licencim në veprimtarinë e prodhimit të energjisë elektrike nga HEC “Bushtrica 2”, me kapacitet të instaluar 4,800 kw, me vendndodhje në pellgun ujëmbledhës të lumit Bushtricë, në qarkun e Elbasanit.
2. Shoqëria “Bushtrica 2017” sh.p.k. të depozitojë, brenda 20 (njëzet) ditëve nga marrja e këtij vendimi, informacionin dhe dokumentacionin, lidhur me:
a) datën për të cilën ka kërkuar shtyrjen e afateve kontraktuale për zhvillimin e projektit;
b) afatin e pritshëm për përfundimin e testimeve/komisionimit dhe vënien në punë të impiantit;
c) fillimin e punimeve për realizimin e projektit; dhe
ç) raportimet e depozituara pranë MIE-s, në zbatim të përcaktimeve kontraktore.
3. Drejtoria e Licencimit, Autorizimeve dhe Garancisë së Origjinës të njoftojë shoqërinë “Bushtrica 2017 “ sh.p.k. për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 45 ditëve kalendarike nga dita e publikimit në Fletoren Zyrtare. Paraqitja e ankimit nuk pezullon vlefshmërinë e vendimit, përveçse kur gjykata vendos ndryshe në përputhje me legjislacionin në fuqi.
[bookmark: _GoBack]Ky vendim botohet në Fletoren Zyrtare.

